pythainlp/thai-wiki-dataset-v4 huggingface dataset:
นอร์ทไฮม์

นอร์ทไฮม์ ([ˈnɔʁtˌhaɪ̯m]) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางใต้จากนครฮันโนเฟอร์ไปราว 100 กิโลเมตร กินพื้นที่ 145 ตารางกิโลเมตร มีประชากรราว 30,000 คน ถือเป็นเมืองใหญ่อันดับสองในภาคใต้ของรัฐนีเดอร์ซัคเซินรองจากไอน์เบ็ค 
นอร์ทไฮม์ปรากฏครั้งแรกในเอกสาร ค.ศ. 800 และได้รับรองฐานะเป็นเมืองชนบทใน ค.ศ. 1252 นอร์ทไฮม์เป็นเมืองในสันนิบาตฮันเซอระหว่างค.ศ. 1384 ถึง 1554 ต่อมาเมืองนี้เป็นส่วนหนึ่งของราชอาณาจักรฮันโนเฟอร์
พูลภัทร อัตถปัญญาพล

พูลภัทร อัตถปัญญาพล ชื่อเล่น พล เกิดเมื่อวันพุธที่ 23 พฤศจิกายน พ.ศ. 2531 เกิดที่จังหวัดเชียงใหม่ เป็นนักแสดงชาวไทย สังกัดในสถานีโทรทัศน์สีกองทัพบกช่อง 7
ประวัติ.
พูลภัทร เกิดที่จังหวัดเชียงใหม่ บิดาและมารดาเป็นชาวจังหวัดเชียงใหม่ เชื้อสายไทยและสัญชาติไทย นับถือศาสนาพุทธ พลมีพี่สาว 1 คน ชื่อ ศิริกุล อัตถปัญญาพล เป็นผู้ประกาศข่าวสังกัดช่อง 7HDแต่ลาออกในปี พ.ศ.2566 เพราะมีบุตรหลาน
การทำงาน.
เขาเริ่มเข้าสู่วงการบันเทิงด้วยการลงนามสัญญาเป็นนักแสดงสังกัดสถานีโทรทัศน์สีกองทัพบกช่อง 7ในปี 2551 มีผลงานละครสร้างชื่อจากละครเรื่อง ศิลามณี, ดอกบัวขาว และ วงเวียนหัวใจ เป็นต้นภายหลังเขามีผลงานละครอีกมากมายและรับงานละครเรื่อยมาภายหลังส่วนมากเขาจะรับบทร้ายและบทดีแตกต่างกันไปเพื่อเป็นบทบาทตัวละครสร้างสีสันและความบันเทิงเพื่อแฟนละครหลาย ๆ ท่านเขาเป็นนักแสดงมีคุณภาพและสามารถเล่นได้ทุกบทบาทเขาคือ พล พูลภัทร อัตถปัญญาพลนักแสดงสังกัดสถานีโทรทัศน์สีกองทัพบกช่อง 7ในปัจจุบัน
ชีวิตส่วนตัว.
ปัจจุบันเขาได้เข้าสู่พิธีวิวาห์มงคลสมรสกับแอล ทัศนวรรณ ศรีวิจิตร ซึ่งเป็นน้องสาวของ เอ ศุภชัย ศรีวิจิตร ผู้จัดการส่วนตัวของเขานั่นเองโดยได้มีพิธีการเข้าสู่พิธีวิวาห์มงคลสมรสจัดขึ้นเมื่อวันเสาร์ ที่ 24 พฤศจิกายน พ.ศ. 2555 ณ จังหวัดนครศรีธรรมราชหลังจากที่เขาคบหาดูใจกันมานานถึงระยะเวลาประมาณ 4 ปี และเขามีบุตรชาย 1 คน ชื่อว่า กช อัตถปัญญาพล ชื่อเล่น น้องเลโอเขาเป็นหลานแก้วตาดวงใจของเอ ศุภชัย ศรีวิจิตร อีกด้วย และบุตรสาว 1 คนชื่อว่า น้องเลน่า
บุฏรุส บุฏรุส-ฆอลี

บุฏรุส บุฏรุส-ฆอลี  เป็นนักการเมืองและนักการทูตชาวอียิปต์ ดำรงตำแหน่งเลขาธิการสหประชาชาติคนที่ 6 ระหว่างเดือนมกราคม ค.ศ. 1992 ถึงธันวาคม ค.ศ. 1996 ในระหว่างการดำรงตำแหน่งเลขาธิการสหประชาชาติ เขาต้องรับมือกับปัญหาทั่วโลก อาทิการลุกฮือในประเทศยูโกสลาเวีย, การฆ่าล้างเผ่าพันธุ์รวันดา
บุฏรุส-ฆอลีเกิดในกรุงไคโรในครอบครัวคริสเตียน บิดาของเขาเป็นบุตรของนายกรัฐมนตรีบุฏรุส ฆอลี ซึ่งถูกลอบสังหารในปีค.ศ. 1910 เขาจบการศึกษาจากมหาวิทยาลัยไคโรในปีค.ศ. 1946 และจบการศึกษาระดับปริญญาเอกสาขานิติศาสตร์ระหว่างประเทศจากมหาวิทยาลัยปารีสในปีค.ศ. 1949 สำเร็จการศึกษาความสัมพันธ์ระหว่างประเทศจากสถาบันการเมืองศึกษากรุงปารีสในปีเดียวกัน ต่อมาเขาได้เข้าทำงานเป็นอาจารย์วิชากฎหมายและความสัมพันธ์ระหว่างประเทศที่มหาวิทยาลัยไคโร
สภาผู้แทนราษฎรไทย ชุดที่ 25

สภาผู้แทนราษฎรไทย ชุดที่ 25 (24 มีนาคม พ.ศ. 2562 – 20 มีนาคม พ.ศ. 2566) เป็นสภาล่างของรัฐสภาหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ประกอบด้วยสมาชิก (สส.) 500 คน 350 คนเป็นผู้แทนเขตเลือกตั้งทั้ง 350 เขตตามระบบจัดสรรปันส่วนผสม ซึ่งลดจำนวนลงตามรัฐธรรมนูญแห่งราชอาณาจักรไทย พุทธศักราช 2560 และอีก 150 คนมาจากระบบบัญชีรายชื่อที่ใช้สูตรที่นั่งปรับระดับ (leveling seat) ในบรรดา สส. ที่ได้รับเลือกตั้ง มีถึง 250 คนที่ไม่เคยได้รับเลือกตั้งมาก่อน และสภาฯ ชุดนี้ยังมีพรรคการเมือง 25 พรรค ซึ่งนับว่ามากที่สุดเป็นประวัติการณ์
มีรัฐพิธีเปิดประชุมรัฐสภาเมื่อวันที่ 24 พฤษภาคม 2562 พลเอก ประยุทธ์ จันทร์โอชา ได้รับมติเลือกให้ดำรงตำแหน่งนายกรัฐมนตรีต่อ โดยได้รับการสนับสุนนจากพรรคการเมือง 19 พรรค ทีแรกสื่อคาดกันว่ารัฐบาลผสมดังกล่าวจะมีความอ่อนแอเพราะมีคะแนนเสียงห่างจากพรรคร่วมฝ่ายค้านไม่มากนัก และมีโอกาสล้มได้หากแพ้เสียงในกฎหมายสำคัญ อย่างไรก็ตาม สมาชิกของ สส. ฝ่ายรัฐบาลเพิ่มขึ้นเรื่อย ๆ เนื่องจากมี สส. พรรคร่วมฝ่ายค้านหลายคนหันไปเข้ากับฝ่ายรัฐบาลแทน 
สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 20 มีนาคม พ.ศ. 2566
<templatestyles src="Template:TOC limit/styles.css" />
องค์ประกอบของสภา.
สภาผู้แทนราษฎรไทย ประกอบด้วยสมาชิกสภาผู้แทนราษฎร จำนวน 500 ที่นั่ง
รายชื่อสมาชิกสภาผู้แทนราษฎรแบบบัญชีรายชื่อ.
มีรายชื่อดังนี้
 ดำรงสมาชิกภาพ
 ถูกสั่งให้หยุดปฏิบัติหน้าที่ 
 สิ้นสุดสมาชิกภาพ
รายชื่อสมาชิกสภาผู้แทนราษฎรแบบแบ่งเขต.
แยกตามรายภาคตามการแบ่งของราชบัณฑิตยสถาน
ภาคกลาง.
มีรายชื่อดังนี้
ภาคเหนือ.
มีรายชื่อดังนี้
ภาคตะวันออกเฉียงเหนือ.
มีรายชื่อดังนี้
ภาคใต้.
มีรายชื่อดังนี้
ภาคตะวันออก.
มีรายชื่อดังนี้
ภาคตะวันตก.
มีรายชื่อดังนี้
ประชากรศาสตร์.
อายุเฉลี่ยของ สส. 498 คนที่ กกต. ประกาศรายชื่ออยู่ที่ 52 ปี สส. อายุน้อยที่สุด คือเพชรชมพู กิจบูรณะ (25 ปี) (พรรครวมพลังประชาชาติไทย) และ สส. อายุมากที่สุด คือชัย ชิดชอบ (91 ปี) (พรรคภูมิใจไทย) แบ่งเป็นเพศชาย 418 คน เพศหญิง 76 คน และผู้มีความหลากหลายทางเพศ (LGBT) 4 คน
สส. 309 คน คิดเป็นร้อยละ 62 ของสภา สำเร็จการศึกษาระดับปริญญาโท รองลงมาคือจบปริญญาตรี 127 คน คิดเป็นร้อยละ 25, ปริญญาเอก 48 คน คิดเป็นร้อยละ 10 และต่ำกว่าปริญญาตรี 14 คน คิดเป็นร้อยละ 3 ในสภาชุดดังกล่าว สมาชิกไม่เคยได้รับเลือกตั้ง 250 คน
"สส. เอื้ออาทร".
สส. เอื้ออาทร เป็นชื่อเรียก สส. แบบบัญชีรายชื่อ 11 คน จากพรรคการเมืองขนาดเล็กซึ่งได้คะแนนเสียงต่ำกว่า 71,000 คะแนนจำนวน 11 พรรค ที่ได้รับการจัดสรรมาตามสูตรคำนวณ สส. ของ กกต. หลังการประกาศรับรอง สส. แบบบัญชีรายชื่อเมื่อวันที่ 8 พฤษภาคม ได้เกิดกระแสการวิพากษ์วิจารณ์และการติดแฮชแท็กบนทวิตเตอร์ แต่ผู้ใช้อินเทอร์เน็ตและพรรคการเมืองบางพรรคเห็นว่า อาจขัดต่อกฎหมาย และเอื้อประโยชน์ให้แก่พวกพ้อง จึงเป็นที่มาของชื่อดังกล่าว
เมื่อวันที่ 13 พฤษภาคม ตัวแทนพรรคการเมืองขนาดเล็ก 11 พรรคได้แถลงมติร่วมกันยืนยันสนับสนุนพรรคพลังประชารัฐเป็นแกนนำจัดตั้งรัฐบาล และลงคะแนนให้พลเอก ประยุทธ์ จันทร์โอชา เป็นนายกรัฐมนตรีอีกสมัย
สส. เอื้ออาทรทั้ง 11 คน มีรายชื่อดังนี้
ชนก จันทาทอง

ชนก จันทาทอง (เกิด 22 พฤศจิกายน พ.ศ. 2519) ชื่อเล่น มด เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดหนองคาย สังกัดพรรคเพื่อไทย รองประธานคนที่สามในคณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร) และอดีตรองนายกเทศบาลเมืองโพนพิสัย
ประวัติ.
ชนก เกิดเมื่อวันที่ 22 พฤศจิกายน พ.ศ. 2519 ที่บ้านจอมทอง อำเภอโพนพิสัย จังหวัดหนองคาย เป็นบุตรประสิทธิ์ จันทาทอง อดีตสมาชิกสภาผู้แทนราษฎรจังหวัดหนองคาย 5 สมัย และชมภู จันทาทอง อดีตสมาชิกสภาผู้แทนราษฎรจังหวัดหนองคาย 2 สมัย
สำเร็จการศึกษาระดับปริญญาตรี จากมหาวิทยาลัยหอการค้าไทย และสำเร็จการศึกษาระดับปริญญาโท จากสถาบันบัณฑิตพัฒนบริหารศาสตร์
การทำงาน.
หลังจากจบการศึกษาในระดับปริญญาตรี เธอเริ่มทำงานด้วยการเป็นกรรมการผู้จัดการ ที่ บริษัท ประสิทธิ์โชคทรานสปอร์ต จำกัด ซึ่งทำเกี่ยวกับรถบริการวิ่งข้ามระหว่างสะพานมิตรภาพไทย-ลาว ตั้งแต่ปี 2542 - 2558 รวมถึงการเป็นเจ้าของกิจการบริษัท ธุรกิจบริการ 1994 จำกัด B.S.TOUR ซึ่งบริษัทนำเที่ยว ตั้งแต่ปี 2542 มาจนถึงปัจจุบัน
งานการเมือง.
ชนก จันทาทอง เคยดำรงตำแหน่งรองนายกเทศบาลตำบลโพนพิสัย ก่อนที่จะลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 และได้รับเลือกตั้งอีกครั้งใน พ.ศ. 2566 สังกัดพรรคเพื่อไทย 
ชนก จันทาทอง มีบทบาทในการอภิปรายไม่ไว้วางใจ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม กรณีประพฤติผิดจริยธรรม ขัดต่อศีลธรรมอันดี
สมาชิกสภาผู้แทนราษฎร.
ชนก จันทาทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เจ้าชายกุสตาฟ เจ้าชายแห่งวาซา

เจ้าชายกุสตาฟ เจ้าชายแห่งวาซา  ประสูติ เมื่อวันที่ 9 พฤศจิกายน ค.ศ. 1799 เป็นพระราชโอรสพระองค์ใหญ่ใน พระเจ้ากุสตาฟที่ 4 อดอล์ฟแห่งสวีเดน และ เฟรเดอริกาแห่งบาเดิน พระองค์ทรงดำรงพระอิสริยยศ มกุฎราชกุมารแห่งสวีเดน เจ้าชายแห่งวาซา เคานต์แห่งอิตเตนเบิร์ก พระองค์มิได้รับการสถาปนาเป็นพระเจ้าแผ่นดินแห่งสวีเดนต่อจากพระราชบิดา เนื่องจากเกิดรัฐประหารเมื่อปี ค.ศ. 1809 พระองค์สามารถดำรงพระอิสริยยศดังกล่าว
เษกสมรส.
พระองค์ทรงเษกสมรสกับ เจ้าหญิงลูอีส เอมิลีแห่งบาเดิน เมื่อวันที่ 9 พฤศจิกายน 2373 และทรงหย่ากันในปี 2386 มีพระบุตรดังนี้
จังหวัดแอลโบร์ซ

แอลโบร์ซ  เป็นหนึ่งใน 31 จังหวัดของประเทศอิหร่าน ตั้งอยู่ห่างจากเตหะรานไปทางตะวันตกประมาณ 20 กิโลเมตร โดยมีเมืองหลักคือแคแรจ จังหวัดแอลโบร์ซก่อตั้งขึ้นเมื่อวันที่ 23 มิถุนายน ค.ศ. 2010 โดยได้รับการแยกออกจากจังหวัดเตหะราน จากการสำรวจสำมะโนประชากรปี ค.ศ. 2016 จังหวัดมีประชากร 2,712,400 คน
เอเอฟซีแชมเปียนส์ลีก 2019 รอบแพ้คัดออก

การแข่งขัน เอเอฟซีแชมเปียนส์ลีก 2019 รอบแพ้คัดออก จะลงเล่นตั้งแต่วันที่ 17 มิถุนายน ถึง 24 พฤศจิกายน พ.ศ. 2562. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2019.
ทีมที่ผ่านเข้ารอบ.
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม ผ่านเข้าสู่รอบ 16 ทีมสุดท้าย. ทั้งโซนตะวันตก (กลุ่ม เอ–ดี) และโซนตะวันออก (กลุ่ม อี–เอช) จะมีแปดทีมที่ผ่านเข้ารอบ.
รูปแบบการแข่งขัน.
<section begin=รูปแบบการแข่งขัน />
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งมาถึงรอบชิงชนะเลิศ. โดยแต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถนำมาใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น (บทความที่ 11.3)..<section end=รูปแบบการแข่งขัน />
ตารางการแข่งขัน.
ตารางการแข่งขันของแต่ละรอบจะมีดังนี้. แต่ละนัดในโซนตะวันตกจะลงเล่นในทุกวันจันทร์และทุกวันอังคาร, ในขณะที่แต่ละนัดในโซนตะวันออกจะลงเล่นในทุกวันอังคารและทุกวันพุธ.
สายการแข่งขัน.
สายการแข่งขันของรอบแพ้คัดออกเป็นไปตามกำหนดดังนี้:
<section end=รอบรองชนะเลิศ />
โซนตะวันตก.
"รวมผลสองนัด อัล-ฮิลาล ชนะ 6–5."
โซนตะวันออก.
"รวมผลสองนัด อูราวะ เรดไดมอนส์ ชนะ 3–0."
รอบชิงชนะเลิศ.
<section begin=รอบชิงชนะเลิศ />
ในรอบชิงชนะเลิศ, ทีมผู้ชนะรอบรองชนะเลิศทั้งสองคู่จะลงเล่นพบกันเอง, ตามคำสั่งของเลก (เลกแรกเป็นเจ้าภาพโดยทีมที่มาจากโซนตะวันตก, เลกที่สองเป็นเจ้าภาพโดยทีมที่มาจากโซนตะวันออก) ย้อนกลับมาจากรอบชิงชนะเลิศของฤดูกาลที่ผ่านมา.
"รวมผลสองนัด อัล-ฮิลาล ชนะ 3–0."<section end=รอบชิงชนะเลิศ />
หมายเหตุ.
<templatestyles src="Reflist/styles.css" />
จูริ ทากาฮาชิ

จูริ ทากาฮาชิ (; โรมาจิ: "Takahashi Juri"; เกิด 3 ตุลาคม ค.ศ. 1997) เป็นนักร้องชาวญี่ปุ่น ปัจจุบันเป็นสมาชิกของเกิร์ลกรุปเกาหลีใต้ ร็อกเก็ตพันช์ อีกทั้งเธอเป็นอดีตสมาชิกของเอเคบีโฟร์ตีเอต และกัปตันเอเคบีโฟร์ตีเอตทีมบี
เมื่อวันที่ 4 มีนาคม ค.ศ. 2019 ทากาฮาชิประกาศจบการศึกษาจากเอเคบีโฟร์ตีเอต เพื่อไปปฏิบัติงานที่เกาหลีใต้ ในรายงานเดียวกันระบุว่าเธอเซ็นสัญญากับอุลลิมเอนเตอร์เทนเมนต์ ค่ายเพลงจากเกาหลีใต้
ทางหลวงแผ่นดินหมายเลข 1067

ทางหลวงแผ่นดินหมายเลข 1067 (สายบางมูลนาก–โพธิ์ไทรงาม) เป็นทางหลวงแผ่นดินในจังหวัดพิจิตร พาดผ่านพื้นที่ 3 อำเภอของจังหวัดพิจิตร ได้แก่ อำเภอบางมูลนาก อำเภอโพทะเล และอำเภอบึงนาราง ระยะทางตลอดทั้งสาย 29.874 กิโลเมตร
รายละเอียดของเส้นทาง.
ทางหลวงแผ่นดินหมายเลข 1067 มีจุดเริ่มต้นสายทางบริเวณแยกตลาดบางมูลนาก โดยเชื่อมต่อจากทางหลวงแผ่นดินหมายเลข 1118 (สายเก่า) ตอนทางเลี่ยงเมืองบางมูลนาก โดยแนวเส้นทางมุ่งหน้าไปทางทิศตะวันตก ข้ามแม่น้ำน่านที่ กม. 0+450 ผ่านหน้าวัดบางมูลนาก หน้าโรงเรียนบางมูลนากภูมิวิทยาคม ผ่านสี่แยกบางมูลนากที่ กม. 0+900 โดยมีทางหลวงแผ่นดินหมายเลข 1374 (ตะพานหิน–บางมูลนาก) แยกออกไปทางทิศเหนือ ผ่านหน้าโรงพยาบาลบางมูลนาก จากนั้นจึงเข้าสู่เขตอำเภอโพทะเลที่ กม. 3+100 ผ่านบ้านท่าบัว ข้ามแม่น้ำพิจิตรที่ กม. 8+100 ผ่านหน้าศูนย์ราชการอำเภอโพทะเล สถานีตำรวจภูธรโพทะเล สำนักงานขนส่งจังหวัดพิจิตร สาขาโพทะเล ผ่านบ้านคลองตางาว ผ่านหน้าสำนักงานการไฟฟ้าส่วนภูมิภาค สาขาโพทะเล จากนั้นเข้าสู่เขตเทศบาลตำบลโพทะเล ข้ามแม่น้ำยมที่ กม. 15+000 จากนั้นจึงเข้าสู่เขตอำเภอบึงนารางที่ กม.26+050 และสิ้นสุดสายทางโดยบรรจบกับทางหลวงแผ่นดินหมายเลข 117 และทางหลวงแผ่นดินหมายเลข 1073 ที่ กม. 29+874 (สี่แยกโพธิ์ไทรงาม)
การแบ่งตอนควบคุม.
ทางหลวงแผ่นดินหมายเลข 1067 แบ่งเขตการควบคุมออกเป็น 2 ตอน ได้แก่
เจ้าหญิงลูอีส เอมิลีแห่งบาเดิน

เจ้าหญิงลูอีส เอมิลีแห่งบาเดิน  ประสูติ เมื่อวันที่ 5 มิถุนายน ค.ศ. 1811 เดิมทรงมีพระอิสริยยศคือ เจ้าหญิงแห่งบาเดิน ทรงเป็นพระธิดาใน แกรนด์ดยุกชาลส์แห่งบาเดิน กับ สเตฟานีแห่งโบอาร์แน พระราชมารดาของพระองค์นั้นเป็นพระราชธิดาบุญธรรมใน จักรพรรดินโปเลียนที่ 1 ทรงเป็นพระเชษฐภคินีใน เจ้าหญิงโยเซฟินแห่งบาเดิน ทรงเป็นพระมาตุจฉา (ป้าฝ่ายแม่) ใน คาโรลที่ 1 แห่งโรมาเนีย
เษกสมรส.
พระองค์ทรงเษกสมรสกับ เจ้าชายกุสตาฟ เจ้าชายแห่งวาซา เมื่อวันที่ 9 พฤศจิกายน ค.ศ. 1830 และทรงหย่ากันในปี ค.ศ. 1843 มีพระบุตรดังนี้
เจ้าชายอาร์ชีแห่งซัสเซกซ์

เจ้าชายอาร์ชีแห่งซัสเซกซ์ (ประสูติ 6 พฤษภาคม พ.ศ. 2562) เป็นพระโอรสพระองค์แรกในเจ้าชายแฮร์รี ดยุกแห่งซัสเซกซ์ กับเมแกน ดัชเชสแห่งซัสเซกซ์ และอยู่ในลำดับที่ 6 ของการสืบสันตติวงศ์สหราชอาณาจักร
พระประวัติ.
เจ้าชายอาร์ชีประสูติเมื่อเวลา 05.26 น. (ตามเวลาท้องถิ่น) หรือ 04.26 น. (ตามเวลาสากล) ของวันที่ 6 พฤษภาคม พ.ศ. 2562 ณ โรงพยาบาลพอร์ตแลนด์สำหรับสตรีและเด็กในลอนดอน เจ้าชายแฮร์รีได้ตรัสเกี่ยวกับการกำเนิดพระโอรสว่า "คลอดเกินกำหนดไปนิด (a bit overdue)" ในเบื้องต้นไม่มีการประกาศพระนามของพระโอรสเมื่อแรกประสูติ แต่สถานที่สำคัญหลายแห่ง เช่น น้ำตกไนแองการา ซีเอ็นทาวเวอร์ และลอนดอนอายมีการประดับไฟหลากสีเพื่อร่วมแสดงความยินดี 
เจ้าชายอาร์ชีปรากฏพระองค์ต่อสาธารณชนครั้งแรกระหว่างดยุกและดัชเชสแห่งซัสเซกซ์ประทานสัมภาษณ์กับสื่อมวลชนเกี่ยวกับการประสูติที่ปราสาทวินด์เซอร์ หรือสองวันหลังพระประสูติกาล เมื่อวันที่ 8 พฤษภาคม พ.ศ. 2562 และได้มีการประกาศพระนามอย่างเป็นทางการผ่านอินสตาแกรม ภายหลังการเข้าเฝ้าสมเด็จพระราชินีนาถและดยุกแห่งเอดินบะระในวันเดียวกัน โดย "อาร์ชี" มาจากคำว่า "อาร์ชีบอลด์" (Archibald) แปลว่า "กล้าหาญ" กับ "แฮร์ริสัน" เป็นการตั้งพระนามตามพระบิดา แปลว่า "บุตรของแฮร์รี"
เจ้าชายอาร์ชีทรงสืบสายเลือดราชวงศ์สหราชอาณาจักรและสเปนเซอร์จากพระบิดา และทรงสืบเชื้อสาย "คนยกกระเป๋าในโรงแรมในคลีฟแลนด์ พนักงานซักรีดในแชทานูกา และบริกรร้านเหล้าในแอตแลนตา" จากพระมารดา หากนับบรรพบุรุษทางฝ่ายพระมารดา ทรงมีเชื้อสายแอฟริกันอเมริกันครึ่งหนึ่ง อีกครึ่งเป็นเยอรมัน อังกฤษ และไอริช ถือว่าเป็นลูกครึ่งอเมริกันและคนผิวสีพระองค์แรกในประวัติศาสตร์ราชวงศ์สหราชอาณาจักร ชาวสหราชอาณาจักรผิวสีจำนวนมากตั้งตารอคอยการประสูติของพระองค์ โดยพระองค์ทรงได้สัญชาติอเมริกันและสหราชอาณาจักร
ตำแหน่งและสิทธิในการสืบราชบัลลังก์.
เจ้าชายอาร์ชีเป็นพระราชปนัดดาในสมเด็จพระราชินีนาถเอลิซาเบธที่ 2 แห่งสหราชอาณาจักร ทรงอยู่ในลำดับที่ 6 ของการสืบสันตติวงศ์สหราชอาณาจักรต่อจากพระบิดา และเป็นทายาทผู้มีสิทธิโดยตรงในการสืบตำแหน่งดยุกแห่งซัสเซกซ์ของบิดา
ดยุกแห่งซัสเซกซ์เป็นเจ้านายผู้มีสิทธิในการสืบราชสันตติวงศ์สหราชอาณาจักรในลำดับต้น ๆ โดยมี เจ้าชายวิลเลียม เจ้าชายแห่งเวลส์ (พระเชษฐา) และพระโอรสและพระธิดาของพระเชษฐาอีกสามพระองค์มีสิทธิสืบราชสมบัติก่อน เนื่องจาก ดยุกแห่งซัสเซกซ์เป็นพระโอรสพระองค์เล็ก พระโอรสของดยุกแห่งซัสเซกซ์จึงมิได้เป็นเจ้าชายแห่งสหราชอาณาจักรหรือมีฐานันดรศักดิ์โดยอัตโนมัติ และคาดว่าอาจจะมีตำแหน่ง "เหมือนลูกดยุกคนอื่น ๆ" เมานต์แบ็ตเทน-วินด์เซอร์นั้นมีตำแหน่งเป็นเอิร์ลแห่งดัมบาร์ตัน ตามสิทธิและเป็นบรรดาศักดิ์หนึ่งของบิดา ทว่า ดยุกและดัชเชสแห่งซัสเซกซ์ทรงตัดสินพระทัยที่จะมิให้โอรสมีบรรดาศักดิ์ และมีพระประสงค์ให้โอรสมีชื่อว่า "เด็กชายอาร์ชี"
อย่างไรก็ตาม สมเด็จพระเจ้าชาลส์ที่ 3 แห่งสหราชอาณาจักร ทรงสถาปนาเมานต์แบ็ตเทน-วินด์เซอร์เป็นเจ้าชายแห่งสหราชอาณาจักรในฐานะพระราชนัดดาในองค์พระมหากษัตริย์สหราชอาณาจักร ตามหนังสือสิทธิบัตรซึ่งตราขึ้นโดยพระเจ้าจอร์จที่ 5 ในปี ค.ศ. 1917
ริญญารัตน์ วัชรโรจน์สิริ

ริญญารัตน์ วัชรโรจน์สิริ (เกิด 3 กรกฎาคม พ.ศ. 2535) ชื่อเล่น คะน้า เป็นนักแสดงและนางแบบชาวไทย สังกัดสถานีโทรทัศน์สีกองทัพบกช่อง 7 เป็นที่รู้จักกันในบทบาท ณิชรันย์ จากละครเรื่อง "คู่วุ่นลุ้นแผนรัก"
ประวัติ.
ริญญารัตน์ วัชรโรจน์สิริ (ชื่อเล่น คะน้า) เกิดเมื่อวันศุกร์ ที่ 3 กรกฎาคม พ.ศ. 2535 เป็นนักแสดงและนางแบบชาวไทยมีบิดาและมารดามีเชื้อสายไทยและสัญชาติไทยเกิดที่กรุงเทพมหานคร
การศึกษา.
จบการศึกษาระดับปริญญาตรีมหาวิทยาลัยหอการค้าไทย ปีการศึกษา 2557 ระดับปริญญาโทคณะรัฐศาสตร์ สาขาระหว่างประเทศ มหาวิทยาลัยรามคำแหง และในปัจจุบันเขาจบการศึกษาปริญญาโทเมื่อปี 2560 ที่ผ่านมา
การทำงาน.
เขาเริ่มสู่วงการบันเทิงไทยจากเวทีการประกวด
Seventeen Ambassador ในปี 2555 และเวทีการประกวด Jaymart Fashionista 2013 ได้รางวัลรองชนะเลิศอันดับ 3 เขาได้รับการชักชวนจากเอกพีวันโมเดลเอเจนซี ในปี 2556 ต่อมาเขาได้มีโอกาสเข้าร่วมเวทีการประกวด Jaymart Miss Mobile 2014 อีกครั้งเขาได้รับรางวัลชนะเลิศและได้รับรางวัลพิเศษในตำแหน่ง Miss Dtac ในปี 2557 เมื่อไม่นานเขาได้มีการชักชวนจากคุณ เป๊บซี พงษ์พัฒน์ พัชรวีระพงษ์ ซึ่งเป็นรุ่นน้องที่เข้าวงการบันเทิงมาก่อนและในปัจจุบันเขาอำลาจากวงการเมื่อต้นปี 2558 เขามีโอกาสแต่งเพลงประกอบละครให้กับทางสถานีโทรทัศน์สีกองทัพบกช่อง 7 เรื่อยมาปัจจุบันในปี 2559 เขาลงนามสัญญาในฐานะแสดงสถานีโทรทัศน์สีกองทัพบกช่อง 7 และมีผลงานละครเรื่อง "คู่วุ่นลุ้นแผนรัก" และ "ทอง 10" เป็นต้นเขามีผลงานละครต่อเนื่องและที่รู้จักในฐานะนักแสดงยุคใหม่และปัจจุบันเค้ารับงานละครเรื่อยมา
เจ้าหญิงยูโดเซียแห่งบัลแกเรีย

เจ้าหญิงยูโดเซียแห่งบัลแกเรีย (Eudoxia Augusta Philippine Clementine Maria; 5 มกราคม ค.ศ. 1898 - 4 ตุลาคม ค.ศ. 1985) ทรงเป็นพระธิดาองค์โตและพระราชธิดาองค์ที่สามของพระเจ้าซาร์เฟอร์ดินานด์ที่ 1 แห่งบัลแกเรียและพระมเหสีองค์แรก เจ้าหญิงมารี หลุยส์แห่งบูร์บง-ปาร์มา พระองค์ทรงเป็นพระขนิษฐภคินีที่อุทิศตนและไว้วางพระทัยของพระเจ้าซาร์บอริสที่ 3 แห่งบัลแกเรีย
เจ้าหญิงยูโดเซียทรงไม่เคยอภิเษกสมรสเลย; แม้ว่าจะมีข่าวลือมาอย่างต่อเนื่องว่าพระองค์ทรงต้องการจะอภิเษกสมรสกับชายที่มีเชื้อสายบัลแกเรียซึ่งไม่เป็นที่ยอมรับในช่วงสมัยนั้น พระองค์ทรงได้อุทิศทั้งชีวิตเพื่อบัลแกเรียและทำหน้าที่เป็นสุภาพสตรีหมายเลขหนึ่งของแผ่นดินจนกระทั่งพระเจ้าซาร์บอริสที่ 3 ทรงอภิเษกสมรสกับเจ้าหญิงโจวันนาแห่งซาวอย 
หลังวันที่ 9 กันยายน ค.ศ. 1944 เจ้าหญิงยูโดเซียทรงถูกจับกุมและทรมานโดยฝ่ายคอมมิวนิสต์ อย่างไรก็ตาม, พระนางได้รับการปล่อยตัวและอนุญาตให้ออกนอกประเทศได้พร้อมกับเหล่าราชวงศ์ที่เหลืออยู่ หลังจากนั้นพระนางได้ไปตั้งรกรากในเยอรมนี ที่พระนางได้อาศัยอยู่ใกล้ชิดกับพระขนิษฐภคินี ดัชเชส อัลเบร็ชท์ อ็อยเกนแห่งเวือร์ทเทิมแบร์ค(née เจ้าหญิงนาเด็จแห่งบัลแกเรีย) พระนางได้สิ้นพระชนม์เมื่อวันที่ 4 ตุลาคม ค.ศ. 1985 ซึ่งเป็นพระราชนัดดาองค์สุดท้ายที่มีพระชนม์อยู่ของโรเบิร์ตที่ 1, ดยุคแห่งปาร์มาที่ทรงประสูติในช่วงชีวิตของพระองค์ โรเบิร์ตที่ 1 ได้สิ้นพระชนม์ในปี ค.ศ. 1907 เมื่อยูโดเซียทรงมีพระชนมายุได้เพียง 9 พรรษา
เจ้าหญิงนาเด็จดาแห่งบัลแกเรีย

เจ้าหญิงนาเด็จดาแห่งบัลแกเรีย (Nadezhda Klementine Maria Pia Majella (Bulgarian: Надежда Клементина Мария Пия Мажелла)); 30 มกราคม ค.ศ. 1899 – 15 กุมภาพันธ์ ค.ศ. 1958) ทรงเป็นสมาชิกของราชวงศ์บัลแกเรีย
พระราชประวัติ.
พระนางทรงประสูติในเมืองโซเฟีย ที่ทรงเป็นพระธิดาองค์สุดท้องของพระเจ้าซาร์เฟอร์ดินานด์ที่ 1 แห่งบัลแกเรียและพระมเหสีองค์แรก เจ้าหญิงมารี หลุยส์แห่งปาร์มา ซึ่งได้สิ้นพระชนม์หลังจากทรงให้ประสูติกาลแก่พระนาง ร่วมกับพระเชษฐภคินี เจ้าหญิงยูโดเซียแห่งบัลแกเรีย พระนางได้รับการศึกษาภายใต้การดูแลของพระวิมาดา เจ้าหญิงเอเลนอร์ รอสแห่งคอสทริกส์
เจ้าหญิงนาเด็จดาทรงได้อภิเษกสมรส เมื่อวันที่ 24 มกราคม ค.ศ. 1924 ที่ Bad Mergentheim เยอรมนี กับดยุก อัลเบร็ชท์ อ็อยเกนแห่งเวือร์ทเทิมแบร์ค(8 มกราคม ค.ศ. 1895 ประสูติที่ชตุทท์การ์ท - 24 มิถุนายน ค.ศ. 1954 สิ้นพระชนม์ที่ชเวบิชกมึนท์) พระราชโอรสองค์ที่สองของอัลเบร็ชท์, ดยุกแห่งเวือร์ทเทิมแบร์ค ทั้งสองพระองค์ทรงได้มีพระราชโอรสและพระธิดาอยู่ 5 พระองค์ ได้แก่
เจ้าหญิงนาเด็จดาได้สิ้นพระชนม์ ซึ่งมีพระชนมายุได้เพียง 59 พรรษาในชตุทท์การ์ท, เยอรมนี.
ใจบัว ฮิดดิง

ใจบัว ฮิดดิง (เกิด 15 มกราคม พ.ศ. 2539) เป็นนักแสดงชาวไทยอดีตสังกัดช่อง 7 เอชดี ปัจจุบันเป็นนักแสดงอิสระ เกิดที่อำเภอเกาะสมุย จังหวัดสุราษฎร์ธานี ภายหลังมีผลงานละครในฐานะแสดงรับเชิญละครเรื่อง "สกาวเดือน" เป็นที่รู้จักกันในบทบาท ท่านหญิงนัยเนตร มยุรฤทธิ์ หรือ หญิงเนตร
ประวัติ.
ใจบัว ฮิดดิง (ชื่อเล่น ใจบัว,บัว) เกิดเมื่อวันที่ 15 มกราาคม พ.ศ. 2539เป็นนักแสดงชาวไทย เกิดที่ อำเภอเกาะสมุย จังหวัดสุราษฏร์ธานี ประเทศไทย มีบิดาและมารดาเป็นคนเชื้อสายไทยและสัญชาติฮอลแลนด์และในปัจจุบันครอบครัวย้ายมาเมืองไทยที่อำเภอเกาะสมุย จังหวัดสุราษฏร์ธานี ประเทศไทย
ใจบัว จบการศึกษาที่ โรงเรียนเซนต์โยเซฟเกาะสมุย จังหวัดสุราษฏร์ธานีจบชั้นมัธยมปลายที่ โรงเรียนพระหฤทัยคอนแวนต์ และในปัจจุบันจบการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย
การทำงาน.
ใจบัวเริ่มเข้าสู่วงการบันเทิงไทยถ่ายแบบนิตยสารและโฆษณาต่าง ๆ ต่อมาได้มีการชักชวนจากคุณเอ ศุภชัย ศรีวิจิตร ผู้จัดการและจัดหานักแสดงรุ่นใหม่พาเข้าสู่วงการบันเทิงการเป็นนักแสดงแบบเต็มตัวภายหลังเมื่อปี 2560 จนได้ลงนามสัญญาเป็นนักแสดงช่อง 7 เอชดี เมื่อในปี 2561 ใจบัวมีผลงานละครเรื่อง "สกาวเดือน" ในฐานะนักแสดงรับเชิญเป็นต้น ต่อมาแสดงเป็นนางเอกละครซิทคอมเรื่องแรก "กองพัน รักลั่นฟ้า" และ สะใภ้อิมพอร์ต ที่กำลังโด่งดังในยุคนี้ ปัจจุบันกำลังถ่ายทำละครเรื่อง "แม่เบี้ย" และคู่แค้นแสนรัก
รัฐบาลอินเดีย

รัฐบาลประเทศอินเดีย (ISO: Bhārat Sarkār; ภารตสรการ) หรือเรียกด้วยชื่อย่อว่า GoI เป็นรับบาลสหภาพที่แต่งตั้งตามรัฐธรรมนูญอินเดียเพื่อปกครองละบริหารด้านนิติบัญญัติ การบริหาร และขบวนการยุติธรรม ของสหภาพอันประกอบด้วยยี่สิบแปดรัฐ และแปด ดินแดนสหภาพ ภายใต้สาธารณรัฐในระบอบประชาธิปไตย ศูนย์กลางรัฐบาลอินเดียตั้งอยู่ที่นิวเดลี เมืองหลวงของประเทศอินเดีย
โครงสร้าง.
รัฐบาลอินเดียใช้รูปแบบที่รับมาจากระบบเวสต์มินส์เตอร์ในการปรครองรัฐ รัฐบาลสหภาพ (Union government) ของอินเดียนั้นหลัก ๆ แล้วประกอบด้วยฝ่ายบริหาร, ฝ่ายนิติบัญญัติ และฝ่ายกระบวนการยุติธรรม ภายใต้รัฐธรรมนูญอินเดีย ในนายกรัฐมนตรี, รัฐสภา และศาลสูง ประเทศอินเดียมีประธานาธิบดีอินเดียเป็นประมุขของรัฐ และผู้นำทหารสูงสุดของกองทัพอินเดีย ในขณะที่นายกรัฐมนตรีที่ได้มาจากการเลือกตั้งเป็นหัวหน้าฝ่ายบริหารและมีหน้าที่รับผิดชอบในการดูแลขับเคลื่อนรัฐบาลสหภาพ รัฐสภาของอินเดียเป็นระบบสองสภา ประกอบด้วยโลกสภาเป็นสภาล่าง และราชยสภาเป็นสภาสูง ระบบยุติธรรมประกอบด้วยศาลสูงสุดอินเดียเป็นศาลสูงสุด, 24 ศาลสูง และศาลประจำอำเภออีกจำนวนหนึ่งภายใต้ศาลสูงสุดอินเดีย
พริซันไลฟ์ออฟฟูลส์

พริซันไลฟ์ออฟฟูลส์ (เกาหลี: ) เป็นรายการโทรทัศน์เกาหลีใต้ออกอากาศทางช่องทีวีเอ็น นำโดย อี ซู-กึน, ช็อง ฮย็อง-ดน, คิม จง-มิน, ฮวัง เจ-ซ็อง, อี ซัง-ย็อบ, ชัง โด-ย็อน, เจบี, ซึงกวัน และชเว เย-นา ร่วมกับคิม แทจิน เป็นสมาชิกหลัก รายการออกอากาศทุกวันเสาร์เวลา 18:05 (KST) เริ่มตั้งแต่วันที่ 16 มีนาคม 2019 จนถึง 7 กันายน 2019
เมื่อวันที่ 21 มีนาคม 2019 ทีวีเอ็นยืนยันว่า ฮัน โบ-รึมจะเข้าร่วมเป็นสมาชิกหลักของรายการตั้งแต่ตอนที่ 5
ความนิยม.
สีแดง หมายถึงค่าความนิยมสูงสุดของรายการ และ สีน้ำเงิน หมายถึงค่าความนิยมต่ำสุดของรายการ
กฤษฎา ตันเทอดทิตย์

กฤษฎา ตันเทอดทิตย์ (เกิด 11 กันยายน พ.ศ. 2524) เป็นเลขานุการรัฐมนตรีว่าการกระทรวงการท่องเที่ยวและกีฬา (สรวงศ์ เทียนทอง) อดีตสมาชิกสภาผู้แทนราษฎรจังหวัดหนองคาย อดีตเลขานุการรัฐมนตรีว่าการกระทรวงพาณิชย์ อดีตประธานสภาอุตสาหกรรมจังหวัดหนองคาย
ประวัติ.
กฤษฎา ตันเทอดทิตย์ จบการศึกษาทั้งระดับปริญญาตรีและระดับปริญญาโท จากประเทศสหรัฐอเมริกา Bachelor of Business Administration Middle Tennessee State University ประเทศสหรัฐอเมริกา
และ Master of Business Administration Middle Tennessee State University ประเทศสหรัฐอเมริกา
การทำงาน.
กฤษฎา ตันเทอดทิตย์ เป็นกรรมการสภาอุตสาหกรรมแห่งประเทศไทย วาระปี 2561-2563 และเป็นรองเลขาธิการสภาอุตสาหกรรมแห่งประเทศไทย วาระปี 2561-2563
งานการเมือง.
กฤษฎา ไม่เคยดำรงตำแหน่งทางการเมืองมาก่อน และลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 สังกัดพรรคเพื่อไทย 
ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 1 และได้รับรองการเลือกตั้งเป็นสมาชิกสภาผู้แทนราษฎรในระบบแบ่งเขตเลือกตั้งแล้ว
กฤษฎา มีบทบาทเป็นคณะทำงานด้านเศรษฐกิจของพรรคเพื่อไทย
สมาชิกสภาผู้แทนราษฎร.
กฤษฎา ตันเทอดทิตย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย
โอสตัล

โอสตัล  เป็นที่พักประเภทหนึ่ง ส่วนใหญ่พบในสเปนและประเทศในทวีปอเมริกาที่พูดภาษาสเปน โอสตัลมักมีค่าเข้าพักถูกกว่าโรงแรม โดยทั่วไปจะมีบาร์ ร้านอาหาร หรือร้านอาหารบริการตัวเองที่ขายเครื่องดื่มและอาหารแก่แขกและคนในท้องถิ่น
โดยทั่วไปที่พักประเภทโอสตัลมักจะมีห้องนอนส่วนตัว และบางครั้งมีห้องพักว่างให้เช่าทั้งแบบระยะสั้นและระยะยาว ปกติจะมีเครื่องนอนและผ้าเช็ดตัวให้ เว้นแต่จะเป็นการให้เช่าห้องพักอาศัยระยะยาว ในกรณีนี้จะถือว่าแขกเป็นผู้พำนักและจะไม่ได้รับการทำความสะอาดห้องและบริการอื่น ๆ บ่อยครั้งแขกต้องใช้ห้องน้ำส่วนกลาง แต่ห้องพักในโอสตัลหลายแห่งก็มีห้องน้ำในตัวไว้บริการ 
โอสตัลพบได้ทั่วไปในสเปนและยังพบได้ในเม็กซิโก อเมริกากลาง อเมริกาใต้ และแคลิฟอร์เนีย โดยมีการบริหารจัดการในลักษณะธุรกิจอิสระของครอบครัวและมีส่วนร่วมอย่างเข้มแข็งกับชุมชนท้องถิ่น 
"โอสตัลเรซิเดนเซีย"  มีลักษณะเช่นเดียวกับโอสตัล แต่โดยทั่วไปจะไม่มีร้านอาหารบริการตัวเองหรือพื้นที่ที่แขกสามารถซื้อและรับประทานอาหารได้
ความแตกต่างจาก "ฮ็อสเทิล".
แม้ว่าคำ "โอสตัล"  จะคล้ายกับคำ "ฮ็อสเทิล"  ในภาษาอังกฤษ แต่คำสองคำนี้มีความหมายสื่อถึงที่พักแรมต่างชนิดกัน "ฮ็อสเทิล" (หรือ "หอพักสงเคราะห์") หมายถึงที่พักแรมที่ผู้เข้าพักต้องใช้สิ่งอำนวยความสะดวกร่วมกันซึ่งโดยทั่วไปอยู่ในหอนอน ในขณะที่ "โอสตัล" หมายถึงที่พักแรมที่ดำเนินกิจการโดยครอบครัว พบได้ทั่วไปในสเปนและประเทศที่พูดภาษาสเปนอีกไม่กี่แห่ง
ในเม็กซิโก "โอสตัล" เป็นเพียงคำเรียกในภาษาสเปนของ "ฮ็อสเทิล" กล่าวคือ ที่พักแบบโรงแรมราคาถูกที่ปกติจะมีหอนอนรวมกันหนึ่งหรือสองห้องพร้อมเตียงสองชั้น เหมาะสำหรับนักท่องเที่ยวสะพายเป้ วัยรุ่น และผู้ที่มีงบสำหรับที่พักน้อย อย่างไรก็ตาม โรงแรมทั่วไปบางแห่งจะเพิ่มคำ "โอสตัล" ไว้ในชื่อโรงแรมด้วยเพื่อดึงดูดลูกค้า
โอสตัลได้รับการจัดประเภทจากหนึ่งถึงสามดาว ต่างจากฮ็อสเทิลซึ่งไม่ได้รับการจัดประเภทตามระดับดาว และต่างจากโรงแรมซึ่งได้รับการจัดประเภทจากหนึ่งถึงห้าดาว
บุรุษ (ภาษาศาสตร์)

ในทางภาษาศาสตร์ บุรุษ  เป็นการแยกแยะบุคคลทางไวยากรณ์ โดยทั่วไปได้แก่ "บุรุษที่หนึ่ง"หมายถึงผู้พูด "บุรุษที่สอง"หมายถึงผู้ที่พูดด้วย และ"บุรุษที่สาม"หมายถึงผู้อื่นที่พูดถึง ภาษาทั่วไปจะแสดงบุรุษผ่านคำสรรพนาม เรียกว่า บุรุษสรรพนาม ตัวอย่างเช่น ในภาษาไทย "ฉัน" เป็นสรรพนามบุรุษที่หนึ่ง "คุณ" เป็นสรรพนามบุรุษที่สอง และ "เขา" เป็นสรรพนามบุรุษที่สาม นอกจากนี้ ภาษายังมักแสดงบุรุษผ่านการผันคำกริยา เช่น กริยาปกติในภาษาอังกฤษมีการเติม -s ในบุรุษที่สาม เอกพจน์
ฟุตบอลลีกเพลย์ออฟ ฤดูกาล 2019

การแข่งขัน ฟุตบอลลีกเพลย์ออฟ ของ ฤดูกาล 2018–19 จะจัดขึ้นในเดือนพฤษภาคม ค.ศ. 2019 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
แชมเปียนชิป.
แชมเปียนชิป รอบรองชนะเลิศ.
"รวมผลสองนัด ดาร์บีเคาน์ตี ชนะ 4–3.
ลีกวัน.
ลีกวัน รอบรองชนะเลิศ.
"รวมผลสองนัด ซันเดอร์แลนด์ ชนะ 1–0.
"รวมผลสองนัด เสมอ 4–4. ชาร์ลตันแอทเลติก ชนะลูกโทษ 4–3."
ลีกทู.
ลีกทู รอบรองชนะเลิศ.
"รวมผลสองนัด แมนส์ฟีลด์ทาวน์ 1–1 นิวพอร์ตเคาน์ตี. นิวพอร์ตเคาน์ตี ชนะลูกโทษ 5–3."
"รวมผลสองนัด แทรนเมียร์โรเวอส์ ชนะ 2–1."
อีเอฟแอลลีกวัน ฤดูกาล 2018–19

อีเอฟแอลลีกวัน ฤดูกาล 2018–19 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 15 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 26 ภายใต้รูปแบบการแบ่งลีกปัจจุบัน. โปรแกรมการแข่งขันได้ถูกปล่อยออกมาเมื่อวันที่ 21 มิถุนายน ค.ศ. 2018 และนัดเปิดฤดูกาลของแต่ละคู่จะลงเล่นเมื่อวันที่ 4 สิงหาคม ค.ศ. 2018. และนัดปิดฤดูกาลของลีกจะจบลงในวันที่ 4 พฤษภาคม ค.ศ. 2019.
ตลาดซื้อขายนักเตะช่วงฤดูร้อนจะปิดห้าวันหลังจากเริ่มต้นฤดูกาล, เมื่อวันที่ 9 สิงหาคม ค.ศ. 2018, ตามการโหวตโดยทั้งหมด 72 สโมสรใน ฟุตบอลลีก. อย่างไรก็ตาม, แต่ละสโมสรจะสามารถทำการเซ็นสัญญายืมตัวได้จนถึงวันที่ 31 สิงหาคม. ระบบ ผู้ช่วยผู้ตัดสินวิดีโอ จะถูกนำมาใช้ในรอบเพลย์ออฟ รอบรองชนะเลิศและรอบชิงชนะเลิศเป็นครั้งแรก.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2017–18:
มายังลีกวัน.
เลื่อนชั้นจาก ลีกทู
ตกชั้นจาก แชมเปียนชิป
จากลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
ทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2017-18, 3 ทีมที่ตกชั้นจากฟุตบอลลีกแชมเปียนชิป ฤดูกาล 2017–18 และอีก 4 ทีมที่เลื่อนชั้นจากฟุตบอลลีกทู ฤดูกาล 2017-18
 "ณ วันที่ 4 พฤษภาคม ค.ศ. 2019"
แฮท-ทริคส์.
หมายเหตุ
(H) = เหย้า; (A) = เยือน
คาร์ล โลเวนเฮล์ม

เคานต์คาร์ล โลเวนเฮล์ม  เกิดเมื่อวันที่ 3 พฤศจิกายน 2315 เป็นพระราชโอรสนอกสมรสของ พระเจ้าคาร์ลที่ 13 แห่งสวีเดน และ ออกัสตา โลเวนเฮล์ม เขามีพี่ชายต่างบิดา 1 ท่านคือ กุสตาฟ โลเวนเฮล์ม ซึ่งเป็นเจ้าหน้าที่การทูต เขาเข้าร่วมในปฏิบัติการสงครามในประเทศฟินแลนด์ ในปี 2331-2333 และในพอเมอเรเนียน ในปี 2350 บนดินอดนของประเทศนอร์เวย์ และ หมู่เกาะโอลันด์ ในปี 2352 และถูกเลือกให้เป็นผู้พันทางการทหารในปี 2357 และยศพลเอกในปี 2358 และยังเป็นสมาชิกคนหนึ่งของรัฐบาลสวีเดนระหว่างปี 2365-2382 และเป็นตัวแทนของประเทศสวีเดนในคองเกรสแห่งเวียนนา
ธงสหประชาชาติ

ธงสหประชาชาติ เป็นธงสีฟ้า ภายในมีสัญลักษณ์สหประชาชาติสีขาว นั่นคือ แผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
การออกแบบ.
ธงสหประชาชาติ ประกอบด้วย ตราสัญลักษณ์สหประชาชาติสีขาว บนพื้นหลังสีฟ้า ตราสัญลักษณ์แสดงถึงแผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
ขนาดของตราสัญลักษณ์บนธงสหประชาชาติมีขนาดเป็นครึ่งหนึ่งของความกว้างธง สัดส่วนของธงตามอัตราส่วนความสูงต่อความกว้างของธงเท่ากับ 2:3, 3:5 หรือตามอัตราส่วนธงชาติของประเทศที่ธงอยู่ 
ออกแบบโดย ดอนัลด์ แมคลาฟลิน (เฉพาะตราสัญลักษณ์เท่านั้น)
บรูนู ฟือร์นังดึช

บรูนู มีแกล บอร์ฌึช ฟือร์นังดึช (เกิด 8 กันยายน ค.ศ. 1994) เป็นนักฟุตบอลชาวโปรตุเกส ปัจจุบันเล่นในตำแหน่งกองกลางตัวรุกให้กับแมนเชสเตอร์ยูไนเต็ดและทีมชาติโปรตุเกส 
ฟือร์นังดึชใช้เวลาช่วงแรกของนักเตะอาชีพอยู่ที่กัลโชเซเรียอา ประเทศอิตาลี โดยลงเล่นในเซเรียอารวม 119 นัด และทำ 15 ประตูให้กับอูดีเนเซและซัมป์โดเรีย ใน ค.ศ. 2017 เขาเซ็นสัญญาเล่นให้กับสปอร์ติงลิสบอน ทีมดังในโปรตุเกสประเทศบ้านเกิดและลงเล่นที่นั่นเป็นเวลา 3 ปี ก่อนที่จะย้ายร่วมทีมแมนเชสเตอร์ยูไนเต็ดเมื่อวันที่ 20 มกราคม ค.ศ. 2020 ด้วยค่าตัว 55 ล้านยูโร (47 ล้านปอนด์) และได้สวมเสื้อหมายเลข 18 ซึ่งเคยเป็นหมายเลขของ พอล สโกลส์ ตำนานผู้เล่นตำแหน่งกองกลางของทีม
ฟือร์นังดึชได้กลายเป็นนักเตะตัวหลักในทีมในระยะเวลาอันรวดเร็ว และได้รับการยกย่องว่าเป็นหนึ่งในผู้เล่นกองกลางตัวรุกที่มีฝีเท้าดีที่สุดคนหนึ่งในพรีเมียร์ลีก เขามีจุดเด่นเรื่องการสังหารลูกตั้งเตะโดยเฉพาะการยิงจุดโทษที่เฉียบคมและยังยิงลูกฟรีคิกได้อย่างแม่นยำ นอกจากนี้เขายังมีทักษะการจ่ายบอลอันยอดเยี่ยมและการเคลื่อนที่อย่างชาญฉลาด ฟือร์นังดึชลงสนามในครึ่งฤดูกาลหลังในฤดูกาล 2019–2020 รวม 22 นัด ทำไป 12 ประตู และในฤดูกาลปัจจุบัน (2020–2021) เขายังคงรักษาฟอร์มการเล่นอันยอดเยี่ยมได้อย่างต่อเนื่อง โดยลงสนามให้แมนเชสเตอร์ยูไนเต็ดครบทุกนัดในลีก และลงเล่นทุกรายการรวม 55 นัด ทำไปทั้งสิ้น 27 ประตู โดยสามารถพาทีมผ่านเข้าสู่รอบชิงชนะเลิศยูโรปาลีกได้ในเดือนพฤษภาคม ค.ศ. 2021 เขาได้รับการแต่งตั้งเป็นกัปตันทีมใน ค.ศ. 2023 
ฟือร์นังดึชได้ถูกเรียกเป็นผู้เล่นทีมชาติโปรตุเกสชุดใหญ่ตั้งแต่ ค.ศ. 2017 ในการแข่งขันฟุตบอลโลก 2018 ก่อนหน้านี้เขาเคยลงเล่นระดับเยาวชนในนามทีมชาติและเป็นอดีตกัปตันทีมชุดอายุต่ำกว่า 21 ปี ซึ่งมีรุย ฌอร์ฌึ เป็นผู้จัดการทีมและเคยพาทีมเข้าสู่รอบ 8 ทีมสุดท้ายในการแข่งขันฟุตบอลในกีฬาโอลิมปิกฤดูร้อน ค.ศ. 2016 นับตั้งแต่ ค.ศ. 2017 เป็นต้นมา เขาลงเล่นในนามทีมชาติชุดใหญ่ทุกรายการรวม 27 นัด ทำได้ 2 ประตู และได้รับการคาดหมายว่าจะเป็นตัวหลักของทีมในศึกฟุตบอลชิงแชมป์แห่งชาติยุโรปใน ค.ศ. 2021 รวมถึงการแข่งขันฟุตบอลโลกรอบสุดท้ายใน ค.ศ. 2022
 "ณ วันที่ 29 มีนาคม 2022"
เจ. เอ็ดการ์ ฮูเวอร์

จอห์น เอ็ดการ์ ฮูเวอร์ (1 มกราคม 1895 – 2 พฤษภาคม 1972) คือผู้อำนวยการสำนักงานสอบสวนกลาง (FBI) แห่งสหรัฐคนแรก และผู้บริหารการบังคับใช้กฎหมายชาวอเมริกัน ได้รับการแต่งตั้งให้เป็นผู้อำนวยการสำนักงานสอบสวน (องค์กรก่อนหน้าของ FBI) เมื่อปี 1924 และมีส่วนสำคัญในการจัดตั้ง FBI เมื่อปี 1935 ซึ่งต่อมาก็ได้ดำรงตำแหน่งฯ อีก 37 ปีจนถึงแก่อสัญกรรมเมื่อปี 1972 สิริรวมอายุได้ 77 ปี ฮูเวอร์ได้รับการยกย่องในการทำให้ FBI เป็นองค์กรต่อสู้อาชญากรรมที่ใหญ่กว่าเมื่อครั้งแรกตั้งฯ และจัดตั้งหน่วยงานต่างๆ เพื่ออำนวยเทคโนโลยีแก่การตำรวจให้ทันสมัยยิ่งขึ้น อาทิเช่นการรวมศูนย์ฐานข้อมูลลายนิ้วมือและห้องปฏิบัติการนิติเวช
ในบั้นปลายของชีวิตเป็นต้นมา ฮูเวอร์ถูกวิพากษ์วิจารย์เมื่อเริ่มมีหลักฐานว่าใช้อำนาจบิดเบือนอย่างลับๆ และถูกพบว่าละเมิดการใช้อำนาจของ FBI เพื่อกำจัดศัตรูและนักเคลื่อนไหวทางการเมือง ตลอดจนถึงผู้นำทางการเมืองด้วยการสรรหาหลักฐานอย่างผิดกฎหมาย นอกจากนี้ ฮูเวอร์สะสมอำนาจและใช้เพื่อข่มขู่แม้กระทั่งประธานาธิบดีสหรัฐที่กำลังดำรงตำแหน่ง
จำนวนเชิงอันดับที่

จำนวนเชิงอันดับที่ (อังกฤษ: ordinal numbers) ในทฤษฎีเซต เป็นรูปแบบจำนวนที่เพิ่มเติมจากระบบจำนวนธรรมชาติ ซึ่งใช้ในการอธิบายวิธีการจัดอันดับเซตของวัตถุ หากมีชุดของวัตถุที่มีขนาดจำกัด เราสามารถจัดอันดับได้โดยการนับธรรมดา นั่นคือการไล่จับคู่วัตถุในเซตกับจำนวนธรรมชาติ ในทำนองเดียวกันนี้ เราใช้จำนวนเชิงอันดับที่ในการจัดอันดับของวัตถุในเซตใด ๆ ซึ่งอาจมีขนาดเป็นอนันต์ก็ได้
จำนวนเชิงอันดับที่ แสดงถึงภาวะเชิงอันดับที่ของเซตอันดับดี  หมายถึงเซตที่มีการนิยามความสัมพันธ์ > บนเซต ซึ่งมีสมบัติได้แก่
เซตอันดับดีสองเซตจะมีภาวะเชิงอันดับที่เดียวกัน ก็ต่อเมื่อมีฟังก์ชันหนึ่งต่อหนึ่งทั่วถึงจากเซตหนึ่งไปอีกเซตที่รักษาการจัดอันดับในเซต
จำนวนเชิงอันดับที่ต่างจากจำนวนเชิงการนับ  ซึ่งใช้แสดงขนาดของเซตโดยไม่คำนึงการจัดอันดับของสมาชิก ความแตกต่างนี้ไม่ชัดเจนสำหรับเซตจำกัด ซึ่งจำนวนเชิงอันดับที่หนึ่งตัวจะตรงกับจำนวนเชิงการนับหนึ่งตัวเสมอ แต่สำหรับเซตอนันต์ที่มีจำนวนเชิงการนับเดียวกัน อาจมีจำนวนเชิงอันดับที่ต่างกันได้
จำนวนเชิงอันดับที่สามารถนำมาบวก คูณ และยกกำลังได้เหมือนจำนวนแบบอื่น ๆ แตไม่มีสมบัติสลับที่
การนิยาม.
จำนวนธรรมชาติ (ในที่นี้รวม 0) สามารถใช้ในการแสดงสมบัติสองอย่างที่ต่างกันคือ ขนาดของเซต หรือ อันดับที่ของสมาชิกในเซต ซึ่งสำหรับเซตจำกัดสมบัติทั้งสองตัวนี้จะเทียบเท่ากัน แต่สำหรับเซตอนันต์ เราจะขยายจำนวนธรรมชาติได้สองแบบ คือจำนวนเชิงการนับซึ่งแสดงขนาด และจำนวนเชิงอันดับที่ซึ่งแสดงอันดับของสมาชิก ซึ่งเซตอนันต์แต่ละเซตจะมีจำนวนเชิงการนับค่าเดียว แต่สามารถจัดเรียงอันดับสมาชิกให้เป็นเซตอันดับดีได้หลายแบบ
หากเรามีเซตจำกัดอันดับดี เราสามารถจับคู่ 0 กับสมาชิกตัวแรกในเซต จับคู่ 1 กับสมาชิกตัวต่อมา จับคู่ 2 กับสมาชิกถัดไปอีก เช่นนี้ไปจนครบสมาชิกทุกตัวในเซต ซึ่งจะสังเกตได้ว่า ขนาดของเซตจะตรงกับจำนวนธรรมชาติที่น้อยที่สุดที่ไม่ได้จับคู่กับสมาชิกในเซต จากข้อสังเกตนี้ เราจึงนำมาใช้ในการนิยามจำนวนเชิงอันดับที่จากเซตของจำนวนที่น้อยกว่า เช่น 42 แสดงถึงภาวะเชิงอันดับที่ของเซต {0,1...,41} เราจึงนิยาม 42 เป็นเซตนั้นได้ จากนิยามนี้ จะได้ว่า หากจำนวนเชิงอันดับที่ α กับ β มีคุณสมบัติว่า β < α แล้ว β ∈ α
เมื่อใช้นิยามนี้ต่อไป จะได้นิยามจำนวนเชิงอันดับที่อนันต์ตัวแรก คือ ω ซึ่งแสดงภาวะเชิงอันดับที่ของเซตของจำนวนธรรมชาติ(หรือเทียบเท่ากับจำนวนเชิงอันดับที่จำกัด)ทั้งหมด ตามด้วย ω+1 ω+2 ω+3 ไปเรื่อย ๆ ตามด้วย ω·2 (= ω+ω) ω·2+1 ω·2+2 ไปเรื่อย ๆ ตามด้วย ω·3 และหลังจากนั้นตามด้วย ω·4 ไปเรื่อย ๆ เซตของจำนวนเชิงอันดับที่ในรูป ω·m+n เมื่อ m กับ n เป็นจำนวนธรรมชาติ ก็จะมีจำนวนเชิงอันดับที่ของมันอีก คือ ω2 ในทำนองเดียวกันก็มี ω3 ω4 ไปเรื่อย ๆ จนถึง ωω จากนั้นก็มี ωωω ωωωωไปจนถึง ε0 และก็ยังสร้างจำนวนเชิงอันดับที่ผ่านนิยามเดิมต่อไปได้อย่างไม่มีที่สิ้นสุด (ทุกครั้งที่มีการกล่าวว่า "ไปเรื่อย ๆ" เราก็ยังสามารถนิยามจำนวนเชิงอันดับที่ที่มากกว่าทุกจำนวนที่อยู่ในคำว่า "ไปเรื่อย ๆ" โดยการสร้างเซตอันดับดีของจำนวนเหล่านั้น แล้วนิยามมันเป็นจำนวนเชิงอันดับที่ตัวถัดไป) ซึ่งทุกจำนวนที่กล่าวมาถึงจุดนี้ยังคงเป็นอนันต์แบบนับได้ เและเซตของจำนวนเชิงอันดับที่นับได้ทั้งหมดมีภาวะเชิงอันดับที่เป็นจำนวนเชิงอันดับที่นับไม่ได้ตัวแรกคือ ω1 โดยเลขอะเลฟที่ใช้ ω1 เป็นเลขจำนวนเริ่มต้นคือ א1
แดเนียล เจมส์

แดเนียล โอเวน เจมส์ (เกิด 10 พฤศจิกายน ค.ศ. 1997) เป็นนักฟุตบอลชาวเวลส์ ปัจจุบันเล่นในตำแหน่งปีกให้แก่ฟูลัม โดยยืมตัวมาจากลีดส์ยูไนเต็ด และทีมชาติเวลส์
ฌูเวา แฟลิกส์

ฌูเวา แฟลิกส์ ซึไกรา (เกิดวันที่ 10 พฤศจิกายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นให้แก่เอซี มิลาน ในเซเรียอา โดยยืมตัวมาจากเชลซี และทีมชาติโปรตุเกส ในตำแหน่งกองหน้า เขาสามารถเล่นในตำแหน่งปีกและกองกลางตัวรุกได้ด้วย
แฟลิกส์เริ่มฝึกฝนในสถาบันเยาวชนของโปร์ตูก่อนจะย้ายไปยังสโมสรคู่แข่งคือไบฟีกาใน ค.ศ. 2015 เขาเริ่มเล่นให้กับทีมสำรองของสโมสรในอีกหนึ่งปีต่อมา และได้เลื่อนขึ้นสู่ทีมหลักใน ค.ศ. 2018 จากนั้นได้กลายเป็นดาวยิงประตูและช่วยให้ไบฟีกาคว้าตำแหน่งชนะเลิศของลีกในฤดูกาลแรกและฤดูกาลเดียวของเขากับสโมสร โดยได้รับรางวัลผู้เล่นอายุน้อยยอดเยี่ยมแห่งปีของลีก นอกจากนี้เขายังกลายเป็นผู้เล่นอายุน้อยที่สุดที่ทำแฮตทริกได้ในยูฟ่ายูโรปาลีก (ขณะมีอายุ 19ปี 152 วัน)
ผลงานของแฟลิกส์จุดประกายความสนใจของสโมสรในยุโรปหลายสโมสร แต่ในที่สุดอัตเลติโกเดมาดริดได้เซ็นสัญญากับเขาใน ค.ศ. 2019 ด้วยค่าธรรมเนียมการย้ายสโมสร 126 ล้านยูโร (112.9 ล้านปอนด์) ทำให้เขากลายเป็นนักฟุตบอลที่มีค่าตัวแพงที่สุดเป็นอันดับที่ 4 และเป็นนักฟุตบอลวัยรุ่นที่มีค่าตัวแพงที่สุดเป็นอันดับที่ 2 (รองจากกีลียาน อึมบาเป) 
หลังจากลงเล่นให้กับทีมเยาวชนของโปรตุเกสในรุ่นอายุไม่เกิน 18 ปี, รุ่นอายุไม่เกิน 19 ปี และรุ่นอายุไม่เกิน 21 ปี แฟลิกส์ก็ได้เปิดตัวกับทีมชาติชุดใหญ่ในรอบรองชนะเลิศของยูฟ่าเนชันส์ลีก 2019 รอบสุดท้าย ซึ่งโปรตุเกสเป็นผู้ชนะเลิศในบ้านตัวเอง
ซูเปอร์จูเนียร์-เคอาร์วาย

ซูเปอร์จูเนียร์-เคอาร์วาย  เป็นกลุ่มย่อยของซูเปอร์จูเนียร์ ที่ก่อตั้งขึ้นในปี ค.ศ. 2006 โดยเอสเอ็มเอนเตอร์เทนเมนต์ ประกอบด้วยสมาชิกนักร้องเสียงหลัก 3 คนคือ เยซ็อง, รยออุก และ คยูฮย็อน
ดอเรีย แร็กแลนด์

ดอเรีย ลอยซ์ แร็กแลนด์ (เกิด 2 กันยายน พ.ศ. 2499) เป็นพระชนนีของเมแกน ดัชเชสแห่งซัสเซกซ์ เป็นพระสัสสุของเจ้าชายเฮนรี ดยุกแห่งซัสเซกซ์ และเป็นยายของอาร์ชี เมานต์แบ็ตเทน-วินด์เซอร์ ผู้สืบสันตติวงศ์สหราชอาณาจักรลำดับที่ 7 เธอเคยทำงานเป็นช่างแต่งหน้า เจ้าของธุรกิจ ครูสอนโยคะ และนักสังคมสงเคราะห์ที่ทำงานในฝ่ายงานด้านสุขภาพจิตช่วง พ.ศ. 2558 ถึง 2561
ชีวิตช่วงต้น.
ดอเรียเกิดเมื่อวันที่ 2 กันยายน พ.ศ. 2499 ในครอบครัวแอฟริกันอเมริกันในคลีฟแลนด์ รัฐโอไฮโอ เป็นบุตรสาวของจีเนตต์ อาร์โนลด์ (Jeanette Arnold; พ.ศ. 2472–2543) กับอัลวิน แร็กแลนด์ (Alvin Azell Ragland; พ.ศ. 2472–2554) สามีคนที่สอง มารดาเป็นพยาบาล ส่วนบิดาเป็นพ่อค้าของโบราณตามตลาดนัด ส่วนเจมส์และเน็ตตี อาร์โนลด์ ตาและยายของเธอประกอบกิจเป็นคนยกกระเป๋าและพนักงานคุมลิฟต์ในโรงแรมเซนต์รีจิส ถนนยูคลิดในคลีฟแลนด์ซึ่งเป็นโรงแรมเฉพาะคนผิวขาวเท่านั้น เธอย้ายตามบิดาและมารดาไปลอสแอนเจลิสตั้งแต่ยังเด็ก
เธอเข้าเรียนโรงเรียนมัธยมศึกษาแฟร์แฟกซ์ในลอสแอนเจลิส ต่อมาบิดามารดาหย่าร้างกัน ครั้น พ.ศ. 2526 บิดาสมรสใหม่กับเอวา เบอร์โรว์ (Ava Burrow) ครูปฐมวัย ซึ่งภรรยาใหม่ของพ่อคนนี้มีอายุไล่เลี่ยกับเธอ และเธอยังคงสนิทสนมกันแม้จะหย่าร้างกับบิดาไปแล้วก็ตาม แร็กแลนด์มีพี่ต่างพ่อสองคนคือโจเซฟ จูเนียร์ (Joseph Jr.) และเซาน์ดรา จอห์นสัน (Saundra Johnson) และมีน้องชายต่างแม่อีกคนหนึ่งชื่อจอฟฟรีย์ แร็กแลนด์ (Joffrey Ragland)
การทำงานและการศึกษา.
หลังจบการศึกษาระดับมัธยมศึกษา เธอเข้าทำงานเป็นช่างแต่งหน้า ที่นั่นเธอได้พบกับทอมัส มาร์เกิล อดีตสามี ซึ่งขณะนั้นเขาเป็นลูกจ้างของสตูดิโอละครโทรทัศน์เรื่อง "เจเนอรัลฮอสพิทัล" (General Hospital) ต่อมาเธอประกอบกิจเป็นตัวแทนท่องเที่ยวและเปิดธุรกิจส่วนตัวขนาดย่อม แต่ถูกฟ้องล้มละลายช่วงกลางปี 2000 เธอสำเร็จการศึกษาศิลปศาสตรบัณฑิต สาขาจิตวิทยาจากมหาวิทยาลัยแห่งหนึ่ง พ.ศ. 2558 เธอสอบผ่านเพื่อรับใบอนุญาตด้านสังคมสงเคราะห์ในแคลิฟอร์เนีย หลังสำเร็จการศึกษาสังคมสงเคราะห์ศาสตรมหาบัณฑิต มหาวิทยาลัยเซาเทิร์นแคลิฟอร์เนียตั้งแต่ พ.ศ. 2554 แร็กแลนด์ทำงานด้านสังคมสงเคราะห์ ณ ศูนย์สุขภาพจิตดีดี เฮิตช์ (Didi Hirsch Mental Health Service) เมืองคูลเวอร์ รัฐแคลิฟอร์เนียสามปี เธอลาออกจากคลินิกเมื่อเดือนพฤษภาคม พ.ศ. 2561 ปัจจุบันเธอยังทำงานป็นครูสอนโยคะ
นางร้าย (ละครโทรทัศน์)

นางร้าย เป็นละครโรแมนติก ดราม่าจากบทประพันธ์โดย เกตุวดี บทโทรทัศน์โดน นำกลับมาสร้างใหม่เป็นละครโทรทัศน์มาแล้ว 2 ครั้งด้วยกัน
ครั้งที่ 1 ออกอากาศทางสถานีโทรทัศน์ไทยทีวีสีช่อง 3ผลิตโดย บริษัท ฮูแฮนด์ ฮู จำกัด เขียนบทโทรทัศน์โดย วรการ กำกับการแสดงโดย ชูศักดิ์ สุธีรธรรม นำแสดงโดย จันทร์จิรา จูแจ้ง, วิลลี่ แมคอินทอช, มยุริญ ผ่องผุดพันธ์, ขวัญฤดี กลมกล่อม และนักแสดงร่วมอีกมากมายออกอากาศทุกวันจันทร์ - อังคาร 20.15 น. ออกอากาศเมื่อวันที่ 8 ตุลาคม พ.ศ. 2544 - 19 พฤศจิกายน พ.ศ. 2544 ต่อจากละคร ทางผ่านกามเทพ
ครั้งที่ 2ออกอากาศทางสถานีโทรทัศน์สีกองทัพบกช่อง 7ผลิตโดย บริษัท มงคลดี โปรดักชั่น จำกัด เขียนบทโทรทัศน์โดย วรพันธ์ รวี กำกับการแสดงโดย ตะวัน จารุจินดา นำแสดงโดย ทิสานาฏ ศรศึก, กิตตน์ก้อง ขำกฤษ, อาภา ภาวิไล, วรากร ศวัสกร, ชยพล บุนนาค, ญดา สุวรรณปัฏนะและนักแสดงร่วมอีกมากมายออกอากาศทุกวันจันทร์-อังคาร เวลา 20.30 น.เริ่มวันอังคาร ที่ 15 มกราคม พ.ศ. 2562 - วันอังคาร 5 มีนาคม 2562ต่อจากละคร คุณหนูเรือนเล็ก
กรมทหารพรานที่ 33

กรมทหารพรานที่ 33 (อักษรย่อ: กรม ทพ. 33) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอบันนังสตาและอำเภอกรงปินัง ซึ่งมีกองบัญชาการอยู่ที่ค่ายสมเด็จพระเอกาทศรถ อำเภอเมืองพิษณุโลก จังหวัดพิษณุโลก และมี พันเอก สุริยา ผาสุข เป็นผู้บังคับหน่วยเฉพาะกิจกรมทหารพรานที่ 33
ปัจจุบัน หน่วยเฉพาะกิจกรมทหารพรานที่ 33 ได้เข้าร่วมปฏิบัติภารกิจในพื้นที่จังหวัดยะลา
เหตุการณ์สำคัญ.
จากมติคณะรัฐมนตรีเมื่อวันที่ 3 พฤษภาคม พ.ศ. 2554 เนื่องด้วยความไม่สงบในชายแดนภาคใต้ของประเทศไทย ทางกระทรวงกลาโหมได้มอบหมายให้กองทัพภาคที่ 3 จัดตั้งกรมทหารพรานที่ 33 เพื่อทดแทนกองกำลังหลักจากกองทัพภาคที่ 3 ที่ทยอยถอนกำลัง
ซึ่งในปี พ.ศ. 2557 ชาโน แพมเบอร์เกอร์ นักแสดงลูกครึ่งไทย–เยอรมัน ได้ทำหน้าที่เป็นอาสาสมัครทหารพราน เป็นระยะเวลา 1 ปี
ส่วนในปี พ.ศ. 2560 หน่วยเฉพาะกิจกรมทหารพรานที่ 33 เป็นหนึ่งใน 5 หน่วยงาน ที่ได้รับการส่งมอบเสื้อเกราะกันกระสุนจากธนาคารไทยพาณิชย์ ซึ่งมาจากการจัดกิจกรรมเดิน–วิ่งการกุศล
ในเดือนมิถุนายน พ.ศ. 2561 ได้เกิดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานปฏิบัติการกองร้อยทหารพรานที่ 3311 หน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา ส่งผลให้เจ้าหน้าที่ทหารพรานได้รับบาดเจ็บ 2 นาย ซึ่งต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดยะลา เชิญสิ่งของพระราชทานไปมอบแก่ผู้ได้รับบาดเจ็บ
และในเดือนตุลาคม ของปีเดียวกัน อุดม แต้พานิช ซึ่งเป็นศิลปินตลก ได้เดินทางมาให้กำลังใจ และสร้างความสุขแก่ทหารพราน สังกัดหน่วยเฉพาะกิจกรมทหารพรานที่ 33 ที่อำเภอบันนังสตา จังหวัดยะลา
วันที่ 26 กุมภาพันธ์ พ.ศ. 2562 ได้เกิดเหตุคนร้ายลอบวางระเบิดกองร้อยทหารพรานที่ 3311 หน่วยเฉพาะกิจกรมทหารพรานที่ 33 ขณะดูแลความสงบเรียบร้อยในหมู่บ้าน ส่งผลให้อาสาสมัครทหารพราน อังคาร เรือนคำ เสียชีวิตในที่เกิดเหตุ จากเหตุการณ์ดังกล่าว ทางกองทัพภาคที่ 3 ได้สั่งย้ายพันเอก ธีรยุทธ สายยืด ผู้บังคับการกรมทหารพรานที่ 33 ให้กลับไปปฏิบัติหน้าที่ ณ กองบัญชาการช่วยรบที่ 3 (บชร. 3) กองทัพภาคที่ 3 ค่ายสมเด็จพระเอกาทศรถ
ข้อมูลจากสื่อ"เบนาร์นิวส์" เผยว่า นับตั้งแต่ต้นปีจนถึงเหตุการณ์ดังกล่าว มีผู้ถูกยิงหรือโดนระเบิดจนเสียชีวิตในพื้นที่สามจังหวัดชายแดนภาคใต้อย่างน้อย 32 ราย และได้รับบาดเจ็บอย่างน้อย 30 ราย
กิจกรรมเพื่อสังคม.
เดือนมกราคม พ.ศ. 2561 สำนักงานกองทุนสนับสนุนการสร้างเสริมสุขภาพ (สสส.) และหน่วยเฉพาะกิจกรมทหารพรานที่ 33 ได้ร่วมจัดกิจกรรมมอบอุปกรณ์กีฬาและชุดหนังสือ ให้แก่โรงเรียนในพื้นที่อำเภอกรงปินังและอำเภอบันนังสตา 14 แห่ง ปีเดียวกันนี้ หน่วยเฉพาะกิจกรมทหารพรานที่ 33 ยังเป็นส่วนหนึ่งในการดูแลคุณภาพชีวิตผู้คนในพื้นที่ เช่น จัดกำลังพลซ่อมแซมบ้านที่ทรุดโทรม รวมถึงจัดหมอเดินเท้า เข้าตรวจสุขภาพและแจกจ่ายยา
ส่วนในเดือนมกราคม พ.ศ. 2562 หน่วยเฉพาะกิจกรมทหารพรานที่ 33 ได้ร่วมกับส่วนราชการในพื้นที่และภาคเอกชน ร่วมสนับสนุนงบประมาณและอุปกรณ์ก่อสร้าง ในโครงการจิตอาสาสร้างบ้านให้แก่ผู้ยากไร้
สิ่งสืบทอด.
ทหารพรานหญิง สังกัดกรมทหารพรานที่ 33 ได้รับการกล่าวว่าดูเข้มแข็ง ดุดัน แต่ภายในอ่อนหวาน ซึ่งในปี พ.ศ. 2561 ทหารพรานหญิง หน่วยเฉพาะกิจกรมทหารพรานที่ 33 ยังได้ร่วมกับกองร้อยทหารพรานที่ 4714 ช่วยต่อเติมที่พักอาศัย และมอบเครื่องมือการเกษตร ให้แก่ชาวไทยพุทธและมุสลิม ที่ร่วมกันจัดตั้งศูนย์การเรียนรู้เศรษฐกิจพอเพียง
ฟังก์ชันทั่วถึง

ในทางคณิตศาสตร์ ฟังก์ชัน "f" จากเซต "X" ไปหาเซต "Y" เป็นฟังก์ชันทั่วถึง  เมื่อเรนจ์กับโคโดเมนของ "f" เป็นเซตเดียวกัน นั่นคือ "f" มีสมบัติว่าสำหรับทุกสมาชิก "y" ใน "Y" มี "x" ใน "X" ที่ "f"("x") "= y" ซึ่งสำหรับ "y" แต่ละตัวอาจมี "x" หลายตัวก็ได้ (แต่ถ้ามี "x" เพียงตัวเดียวสำหรับ "y" ทุกตัว "f" จะเป็นฟังก์ชันหนึ่งต่อหนึ่งทั่วถึง)
นิยามของฟังก์ชันทั่วถึงอาจเขียนเป็นสัญลักษณ์ว่า
<math>\forall y \in Y , \exists x \in X, f(x) = y</math>
กรมทหารปืนใหญ่ กองพลนาวิกโยธิน

กรมทหารปืนใหญ่ กองพลนาวิกโยธิน (อักษรย่อ กรม ป.พล.นย.) เป็นหน่วยทหารปืนใหญ่ ของหน่วยบัญชาการนาวิกโยธิน ซึ่งมีผู้บังคับการคนปัจจุบันคือนาวาเอก เผดิมชัย สุคนธมัต
นอกจากนี้ กรมทหารปืนใหญ่ กองพลนาวิกโยธิน ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ.
วันที่ 31 มกราคม พ.ศ. 2509 กองพันทหารปืนใหญ่ กรมผสมนาวิกโยธิน (พัน.ป.ผส.นย.) ได้นำกำลังพลพร้อมอาวุธปืนใหญ่เบากระสุนวิถีโค้ง 2 กระบอก ออกเดินทางจากอำเภอสัตหีบ จังหวัดชลบุรี ไปลงเรือระบายพลขนาดกลาง (LCM) ที่จังหวัดตราด แล้วขึ้นบกที่หาดสารพัดพิษ อำเภอคลองใหญ่ จังหวัดตราด เพื่อป้องกันการรุกล้ำอธิปไตยจากประเทศกัมพูชา นับเป็นเหตุการณ์สำคัญ และเป็นวีรกรรมครั้งแรกของทหารปืนใหญ่ นาวิกโยธิน ในบทบาทป้องกันประเทศ เหล่าทหารนาวิกโยธินจึงได้เปลี่ยนวันคล้ายวันสถาปนากรมทหารปืนใหญ่ มาเป็นวันทหารปืนใหญ่ จนถึงปัจจุบัน
ส่วนในปี พ.ศ. 2561 กองพันทหารปืนใหญ่เบากระสุนวิถีโค้งที่ 2 กรมทหารปืนใหญ่ กองพลนาวิกโยธิน ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย
การฝึก.
กรมทหารปืนใหญ่ กองพลนาวิกโยธิน ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อ"มติชน" ว่ามีการจัดเต็มแสง สี เสียง ยิ่งกว่าภาพยนตร์"สตาร์ วอร์ส"
กิจกรรมเพื่อสังคม.
เดือนมิถุนายน พ.ศ. 2554 ได้มีการแข่งขันฟุตบอล 7 คน รายการช้างดำคัพต้านยาเสพติด ชิงถ้วยผู้บังคับการกรมทหารปืนใหญ่ กองพลนาวิกโยธิน โดยมีทีมจากภาคตะวันออกจำนวน 42 ทีมเข้าแข่งขัน
ส่วนในเดือนมิถุนายน พ.ศ. 2561 กรมทหารปืนใหญ่ กองพลนาวิกโยธิน ได้ร่วมซื้อสับปะรดจากชาวไร่จำนวน 2 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
ชวินทร์วุฒิ ก้องธรนินทร์

ชวินทร์วุฒิ ก้องธรนินทร์ หรือ ศรันทร์ธร ก้องธรนินทร์ (ชื่อเล่น : วิน) เกิดเมื่อวันที่ 28 กรกฎาคม พ.ศ. 2534 เป็นนักแสดงและนายแบบชาวไทยเกิดที่กรุงเทพมหานครเขาเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ได้เซ็นสัญญาเป็นนักแสดงในสังกัดช่อง 7 เอชดี และวินได้หมดสัญญากับทางช่อง 7 แล้วและเป็นนักแสดงอิสระ
ประวัติ.
ชวินทร์วุฒิ ก้องธรนินทร์ หรือชื่อเดิม ศรันทร์ธร ก้องธรนินทร์ ตามลำดับ (ชื่อเล่น : วิน) เป็นนักแสดงและนายแบบชาวไทย เกิดเมื่อที่ 28 กรกฎาคม พ.ศ. 2534 เกิดที่กรุงเทพมหานครเขาสำเร็จการศึกษาปริญญาตรีที่คณะนิเทศศาสตร์ สาขา ภาพยนตร์มหาวิทยาลัยกรุงเทพและ ภายหลังเขาสำเร็จการศึกษาปริญญาโทที่มหาวิทยาลัยบอร์นมัท สหราชอาณาจักรเขาเป็นญาติสนิทกับเจี๊ยบ หรือ หมอเจี๊ยบ พญ. ลลนา ก้องธรนินทร์ เป็นนักแสดงนางแบบและพิธีกรชาวไทยเขาเป็นบุตรชายคนเดียวและมีบิดาและมารดาเป็นคนเชื้อสายไทยและสัญชาติไทยและปัจจุบันครอบครัวของเขาเปิดบริษัททำธุรกิจโรงเหล็กและงานวัสดุก่อสร้างอีกมากมาย
การทำงาน.
เขาเริ่มเข้าสู่วงการบันเทิงเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ต่อมานั้นเขาได้มีโอกาสร่วมถ่ายแบบและนิตยสารอีกมากมายเขาได้ด้ลงนามสัญญาเป็นนักแสดงสังกัดช่อง 7 เอชดีและมีผลงานละครเรื่องแรก รักปรุงรส ในฐานะนักแสดงรับเชิญ ในปี 2561 และในปี 2562 เขาแสดงรับเชิญละครเรื่อง ปิศาจหรรษา ต่อมาเขานำแสดงละครเรื่อง มนตร์กาลบันดาลรัก เป็นนักแสดงละครหลังข่าวภาคค่ำเต็มตัวเรื่องแรกและเขารับงานละครเรื่อยมา
ระบบพิกัดทรงกระบอก

ระบบพิกัดทรงกระบอก  เป็นระบบพิกัดสามมิติที่กำหนดตำแหน่งของจุดโดยใช้ระยะทางจากแกนอ้างอิง มุมจากทิศอ้างอิง และระยะทางจากระนาบอ้างอิงที่ตั้งฉากกับแกนอ้างอิง โดยระยะทางจากระนาบมีเครื่องหมายเป็นบวกหรือลบได้ ขึ้นกับฝั่งของระนาบที่หันหาจุด
จุดที่พิกัดทั้งสามเป็นศูนย์ คือ "จุดกำเนิด" ซึ่งเป็นจุดที่แกนอ้างอิงตัดกับทิศอ้างอิง แกนอ้างอิงอาจเรียกว่า "แกนทรงกระบอก" หรือ "แกนลองจิจูด" ส่วนรังสีจากจุดกำเนิดไปทิศอ้างอิงอาจเรียกว่า "แกนเชิงขั้ว" 
ระยะทางจากแกนลองจิจูด เรียกว่า "รัศมี" มุมจากแกนเชิงขั้ว เรียกว่า "มุมทิศ" พิกัดทั้งสองนี้รวมกันเป็นระบบพิกัดเชิงขั้ว ซึ่งเมื่อเพิ่มระยะทางจากระนาบ เรียกว่า "ความสูง" จะได้ระบบพิกัดทรงกระบอก
นิยาม.
จุด "P" ใด ๆ ในระบบพิกัดทรงกระบอกแสดงโดยสามสิ่งอันดับ ("ρ", "φ", "z") โดยที่
จากนิยามเพียงเท่านี้ จุดหนึ่งจุดยังคงมีได้หลายพิกัด โดยพิกัด ("ρ", "φ", "z") จะแสดงจุดเดียวกับ ("ρ", "φ" + "n"×360°, "z") และ (−"ρ", "φ" + (2"n" + 1)×180°, "z") เมื่อ "n" เป็นจำนวนเต็มใด ๆ เสมอ ดังนั้นเพื่อให้แต่ละจุดระบุพิกัดได้แบบเดียว ตามปกติจะจำกัดให้ "ρ" ≥ 0 และ "φ" อยู่ในช่วง [−180°, +180°] หรือ [0, 360°]
สัญกรณ์อีกแบบที่ใช้บ่อย คือใช้ "r" แทนรัศมี ใช้ "θ" แทนมุมทิศ และ "h" แทนความสูง
การแปลงระหว่างระบบพิกัด.
ระบบพิกัดคาร์ทีเซียน.
โดยปกติถือว่า แกน "z" ของระบบพิกัดทรงกระบอกเป็นแกนเดียวกับแกน "z" ของระบบพิกัดคาร์ทีเซียน ดังนั้นพิกัด "z" ของทั้งสองระบบจึงมีค่าเท่ากัน ส่วนอีกสองพิกัดของระบบพิกัดทรงกระบอกเหมือนกับระบบพิกัดเชิงขั้ว ดังนั้นการแปลงพิกัดทรงกระบอกเป็นคาร์ทีเซียนมีสูตรว่า
x &= \rho\cos\phi \\
y &= \rho\sin\phi \\
z &= z
\end {align}</math>
และการแปลงพิกัดคาร์ทีเซียนเป็นทรงกระบอกมีสูตรว่า
<math>\begin{align} \rho &= \sqrt{x^2+y^2} \\
0 & \mbox{if } x = 0 \mbox{ and } y = 0\\
\arcsin\left(\frac{y}{\rho}\right) & \mbox{if } x \geq 0 \\ 
\arctan\left(\frac{y}{x}\right) & \mbox{if } x > 0 \\ 
-\arcsin\left(\frac{y}{\rho}\right) + \pi & \mbox{if } x < 0
\end{cases} \end{align}</math>
ระบบพิกัดทรงกลม.
การแปลงระบบพิกัดทรงกระบอกเป็นระบบพิกัดทรงกลม เมื่อใช้ "φ" แทนมุมทิศและ "θ" แทนมุมเชิงขั้ว มีสูตรว่า
r &= \sqrt{\rho^2 + z^2}\\
\varphi &= \varphi \\
\theta &= \arctan\left(\frac{\rho}{z}\right)
\end{align}</math>
และการแปลงกลับมีสูตรว่า
\rho&=rsin\theta\\
\varphi&=\varphi\\
z&=rcos\theta\\
\end{align}</math>
ระบบพิกัดทรงกลม

ระบบพิกัดทรงกลม  เป็นระบบพิกัดสามมิติที่กำหนดตำแหน่งของจุดโดยใช้ "ระยะทาง" จากจุดกำเนิด "มุมเชิงขั้ว" ที่วัดจากแกนอ้างอิง และ "มุมทิศ" ที่วัดจากทิศอ้างอิงของภาพฉายบนระนาบที่ตั้งฉากกับแกน
ในบางที่ ใช้พิกัด "มุมยก" หรือ "ละติจูด" แทนมุมเชิงขั้ว
ระบบพิกัดทรงกลมใช้ได้ในหลายแขนงที่นอกเหนือจากคณิตศาสตร์ เช่น ระบบพิกัดภูมิศาสตร์และระบบพิกัดทรงกลมฟ้า
แนวคิดของพิกัดทรงกลมเป็นการขยายระบบพิกัดเชิงขั้วมาใช้ในสามมิติ (ซึ่งทำได้สองวิธี อีกวิธีคือ ระบบพิกัดทรงกระบอก) สามารถขยายออกไปบนปริภูมิในมิติที่สูงขึ้น ได้เป็นพิกัดไฮเพอร์สเฟียร์
นิยาม.
จุด "P" ใด ๆ ในระบบพิกัดทรงกลมแสดงโดยสามสิ่งอันดับ ได้แก่
ตามปกติรัศมีจะแทนด้วย "r" หรือบางครั้ง "ρ" ส่วนพิกัดมุมทั้งสองมีการใช้สัญกรณ์ต่างกันไป โดยในวิชาคณิตศาสตร์มักใช้ "φ" แทนมุมทิศและ "θ" แทนมุมเชิงขั้ว (ซึ่งจะกลับกันกับในระบบพิกัดเชิงขั้วหรือทรงกระบอก) ส่วนในวิชาฟิสิกส์มักใช้ "θ" แทนมุมทิศและ "φ" แทนมุมเชิงขั้ว สัญกรณ์แบบฟิสิกส์นี้เป็นมาตรฐานที่แนะนำโดย ISO
ในการใช้ระบบพิกัดทรงกลมที่ "r", "θ", "φ" เป็นรัศมี มุมเชิงขั้ว และมุมทิศตามลำดับ เพื่อให้ทุกจุดมีพิกัดแบบเดียว จะต้องจำกัดขอบเขตของพิกัด โดยปกติมักให้ "r" ≥ 0, 0° ≤ "θ" ≤ 180° และ 0° ≤ "φ" < 360°
การแปลงระหว่างระบบพิกัด.
ระบบพิกัดคาร์ทีเซียน.
แกน "z" ของระบบพิกัดคาร์ทีเซียนถือเป็นแกนอ้างอิงของระบบพิกัดทรงกลม และแกน "x" ของระบบพิกัดคาร์ทีเซียน แสดงทิศอ้างอิงของระบบพิกัดทรงกลม ได้เป็นสูตรแปลงระบบพิกัดทรงกลม (สัญกรณ์แบบฟิสิกส์) ว่า
<math>\begin{align} r&=\sqrt{x^2 + y^2 + z^2} \\ \theta &= \arccos\frac{z}{\sqrt{x^2 + y^2 + z^2}} = \arccos\frac{z}{r} \\ \varphi &= \arctan \frac{y}{x} \end{align}</math>
และ
<math>\begin{align} x&=r \, \sin\theta \, \cos\varphi \\ y&=r \, \sin\theta \, \sin\varphi \\ z&=r \, \cos\theta\end{align}</math>
ระบบพิกัดทรงกระบอก.
การแปลงระหว่างระบบพิกัดทรงกระบอก (รัศมี "ρ", มุมทิศ "φ", ความสูง "z") กับระบบพิกัดทรงกลม (รัศมี "r", มุมเชิงขั้ว "θ", มุมทิศ "φ") มีสูตรว่า
<math>\begin{align} r&=\sqrt{\rho^2 + z^2} \\ \theta&=\arctan\frac{\rho}{z}=\arccos\frac{z}{\sqrt{\rho^2 + z^2}} \\ \varphi&=\varphi \end{align}</math>
และ
<math>\begin{align} \rho &= r \sin \theta \\ \varphi &= \varphi \\ z &= r \cos \theta \end{align}</math>